URBANCOWS
FOND: LIFE+ Nature program
Projekti nimi: URBANCOWS
Kestus: 01.01.2012 - 31.12. 2016
EL komisjon kiitis Üle-Euroopalisel konkursil heaks Keskkonnaameti, Pärnu linnavalitsuse ja Pärnu kolledži ühise projektitaotluse „URBANCOWS“ Pärnu rannaniidu looduskaitseala koosluste ja loodusväärtuste taastamiseks, külastuskorralduse ja keskkonnateadlikkuse edendamiseks. Projekti käigus tegelevad Pärnu kolledži eksperdid taastamistööde üldise nõustamisega, rannikulõugaste taastuskava koostamise ja selle elluviimise seirega, liigikaitseliste tööde korraldamisega ning avalikkuse kaasamise strateegia koostamise ja rakendamisega. Koostöös teiste projektipartneritega on Pärnu kolledži ülesandeks korraldada projekti lõpukonverents linnaliste loodusväärtuste kaitse ja avalikkuse kaasamise temaatikal.
Pärnu rannaniidud on nii Eestis kui Euroopas tähelepanuväärne näide oluliste loodusväärtuste säilimisest aktiivselt areneva linnaruumi ja suure puhkemajandusliku kasutusega alade kõrval. Kaasajal on aga Pärnu rannaniitudele traditsioonilise karjatamise lakkamine ja linnalise surve suurenemine viinud loodusväärtused tõsisesse kriisi, millest väljapääs on rannikurohumaade hoolduse taastamine ning looduväärtustega arvestatav külastuskorralduse arendamine. Projekti üldeelarveks on 1,138 mil eurot ja kestuseks 5 aastat. Projektiga luuakse võimalused rannaniitude karjatamiseks ja külastuskorralduse edendamiseks läbi vastava taristu rajamise, hooldatakse rannikulõukaid ning tegeletakse avalikkuse teavitamise ja kaasamisega.
Partnerid: Keskkonnaamet, Pärnu Linnavaltsus
Eelarve: 126 796 EUR